Victoria Hazan

Victoria Hazan fue una kantadera sefaradi de muzika en djudeo-espanyol, turkano i grégo.

Victoria nasió komo Victoria Ninio el 15 de Avril de 1896 en SalihliVictoria Hazan. Discography of Sephardic (and other) Recordings. SephardicMusic.org, al nord-este de Izmir en una famiya sefaradi de hazanim (kantaderos relijiozos). Se fue bivir a la sivdad de Izmir enel anyo 1915 i a la sivdad de Mueva York serka del anyo 1920Victoria Hazan: Todas Mis Esperansas - 1940s recordings of Judeo-Spanish, Greek and Turkish Song; ande konosió al sui primér espozo, Israel Hazan, tambien de una famiya de kantaderos relijiozos. Enel anyo 1936, poko tyempo dempues de la muerte de Israel Hazan, eya se espozó kon Joe Rosa.

Victoria yegó a ser la presidenta de la United Sisterhood Benevolent Society, endemas de kantar i dar konsertos kantando i kon el su Ut enel kal ante meldava; ayí eya kantava kantikas en djudeo-espanyol, armenio, fransez, turkano i grégo, má fue en la anyada de 1940 kuando fue el empesijo de la su karriera komersiala, kon las kompanyias diskografika Kaliphon i Metropolitan.

Victoria murio el 21 de Noviembre de 1995 en la sivdad de Mueva York.

Diskografiya
Las kantikas de Victoria Hazan se ankontran enel su disko "Todas mis Esperansas", el uniko que tiene gravado. La su musika es la musika tradisionala de los kafés turkanos, kantada kon ut, kanun, violin, klarinete i darbuka o tumbek.Our vision of Sephardic Music. Efrén López

Referensias

Kateggoría:Kantadores
Kateggoría:Kantaderos de la Turkiya
Kateggoría:Sefaradim‎
Kateggoría:Djudios de Turkia
Kateggoría:Muzika sefaradi